**Област 3**

**Интервју са директором/руководиоцом вртића**

Ово је листа питања које чланови тима постављају директору или руководиоцу вртића. Тим процењује која питања постављају директору, а која руководиоцу. Уобичајена пракса је да један члан тима води један разговор и при томе бележи или, уз дозволу саговорника, снима одговоре. Кроз интервју би требало да се добију подаци о комплекснијим појавама које није могуће уочити посматрањем или анализом документације. Такође, интервјуи дају податке о показатељима које желимо да сагледамо из више перспектива.

|  |  |  |
| --- | --- | --- |
|  | **Питања** | **Одговори и коментар** |
| **3.1. Установа подстиче професионалну комуникацију.** | | |
| **3.1.3** | 1. На које начине доприносите професионалној комуникацији и како је подстичете? 2. Како личним примером моделујете професионалну комуникацију у установи? 3. На који начин добијате, прикупљате информације од запослених и родитеља? |  |
| **3.1.4** | 1. Како се за новопридошле колеге организује континуирана подршка (упознавање битних аспеката рада, почетно сналажење и прилагођавање, давање конструктивних предлога и сугестија о раду и договор о заједничким активностима)? 2. Који су критеријуми за избор ментора? 3. Како се прати рад ментора? |  |