|  |  |  |  |  |
| --- | --- | --- | --- | --- |
| **ОБЛАСТ 3: ПРОФЕСИОНАЛНА ЗАЈЕДИЦА УЧЕЊА** | | | | |
| **СТАНДАРД 3.1. Установа подстиче професионалну комуникацију.** | | | | |
| **ИНДИКАТОРИ** | **ЧЕК-ЛИСТА** – попуњава тим за самовредновање  ДА  НЕ  КОМЕНТАР | **УПИТНИК**  4 У ПОТПУНОСТИ СЕ СЛАЖЕМ  3 У ВЕЋОЈ МЕРИ СЕ СЛАЖЕМ  2 У МАЊОЈ МЕРИ СЕ СЛАЖЕМ  1 НЕ  0 НИЈЕ МИ ПОЗНАТО | **ФОКУС ГРУПА / ИНТЕРВЈУ СА ВАСПИТАЧИМА, РОДИТЕЉИМА, СТРУЧНИМ САРАДНИЦИМА, ДИРЕКТОРОМ** | **КОНСУЛТАЦИЈЕ СА ДЕЦОМ** |
| **3.1.1.** У установи се организују  прилике за  узајамно  информисање свих учесника о  различитим  аспектима живота и рада установе. | У размени информација установа има дефинисане процедуре и улоге различитих актера (запослени у установи, родитељи, представници локалне заједнице, партнери).  У установи се, установљеном динамиком, и по потреби, реализују различити облици размене информација међу свим учесницима (у свакодневним контактима, преко информативних табли, дигиталних технологија, писаних материјала, на састанцима тимова, итд.).  Информације су представљене на различите начине (веб-сајт, огласна табла, мејлови, друштвене мреже) тако да буду доступне свима. | УВ:  Правовремено добијам информације о релевантним догађајима у установи / вртићу.  УР:  Информисан / информисана сам о понашању, учешћу у активностима, учењу и развоју свог детета.    Благовремено сам информисан / информисана о свим дешавањима у установи која су важна за мене као родитеља.  Савет родитеља ме благовремено информише о важним питањима живота и рада у установи. | ФГР:  Да ли у оквиру различитих облика сарадње (отворена врата, индивидуални разговори) постоји могућност информисања о свим важним питањима, на иницијативу родитеља или васпитача?  Да ли је пре поласка детета у вртић обављен индивидуални разговор са васпитачима групе / руководиоцем вртића / стручним сарадником (по потреби) у циљу размене важних информација о детету и породици, али и о функционисању вртића? |  |
| **3.1.2.** Запослени адекватно  примењују  дигиталне  технологије за  размену  информација са  свим релевантним учесницима. | Установа има прегледан сајт са релевантним информацијама које се редовно ажурирају (на сајту се налазе најважнија документа установе, редовно се ажурира одељак Вести, постоји могућност постављања питања).  Установа је у довољној мери опремљена дигиталним технологијама, као и стабилном интернет везом.  У установи се користе дигитални алати који омогућавају заједнички рад и квалитетну размену информација, предлога, сугестија.  Запослени у различитим вртићима и службе су повезани и умрежени.  У установи постоје интерна правила комуникације са којима су упознати запослени. | УВ:  Користим различите дигиталне технологије (сајт, електронску пошту, друштвене мреже, апликације, итд.) за међусобно информисање и комуникацију са родитељима, представницима локалне заједнице и другим актерима.  Користим различите онлајн платформе за учење, размену и даљи професионални развој.  Позната су ми интерна правила комуникације путем дигиталних технологија и поштујем их.  У установи редовно и благовремено добијам информације о могућностима похађања онлајн обука.  УР:  Већину актуелних информација које су ми потребне о раду установе могу да нађем на сајту установе.  Позната су ми правила комуникације васпитача и запослених у установи са родитељима путем друштвених мрежа | ИСС:  Како у Вашој установи / вртићу васпитачи користе различите дигиталне технологије (сајт, електронску пошту, друштвене мреже, апликације) за међусобно информисање и комуникацију са родитељима, представницима локалне заједнице и другим актерима?  Како Ви користите различите дигиталне технологије?  Како користите различите онлајн платформе за учење, размену и даљи професионални развој?  Како установа упознаје родитеље са недостацима и опасностима на које деца могу наићи приликом неадекватне употребе дигиталних технологија, као и са предностима коришћења дигиталних технологија у функцији дечјег учења и развоја? |  |
| **3.1.3.** Учешће у  стручним  органима и телима заснива се на  принципима  тимског рада. |  | УВ:  Задужења и одговорности у тиму су јасно дефинисани и деле се равноправно међу члановима тима.  Приликом поделе улога у тимовима уважавају се индивидуалне компетенције и склоности (уз поштовање / заступљеност различитих профила запослених, практичара из различитих вртића).  О свим важним питањима одлучује се консензусом и у процесу размене мишљења у раду стручних тела и органа.  Смернице и препоруке донете на стручним органима и телима се размењују са запосленима, а њихова примена се тимски прати. | ФГР:  Ко је од Вас члан неког стручног органа и тима у вртићу? Којих стручних органа и тимова?  Која је Ваша улога у тиму?  Како се доносе одлуке у телу / тиму чији сте члан?  Да ли благовремено добијате материјал за састанак како бисте се припремили?  Да ли се уважавају предлози родитеља?  Да ли са другим родитељима разговарате о Вашем раду у тиму, предлозима, закључцима? Када и како то радите?  Да ли имате неки предлог о томе како побољшати рад тима у који сте укључени?  ИСС:  Како се расподељују задужења и одговорности у тиму? Ко то ради? Да ли су задаци равноправно распоређени у тиму? Да ли је ангажовање чланова равномерно распоређено? Са којима изазовима се суочавате приликом поделе задатака и ангажовања чланова?  Како се осигурава континуитет у раду тима?  Како се доносе одлуке о важним питањима у стручним телима и органима?  Ко је задужен да информише запослене о смерницама и препорукама донетим на стручним органима и телима ? Како се одвија то информисање? Ко прати њихову примену?  ИД:  На које начине доприносите професионалној комуникацији и како је подстичете?  Како личним примером моделујете професионалну комуникацију у установи?  На који начин добијате, прикупљате информације од запослених и родитеља? |  |

|  |  |  |  |  |
| --- | --- | --- | --- | --- |
| **3.1.4.** Запослени остварују сарадњу са различитим  установама  (културним,  образовним,  спортским) у  циљу остваривања програма. | У документацији се виде подаци о заједничкој анализи потреба, ресурса, могућностима и интересовањима установе/вртића и локалне заједнице.  У документацији су видљиви докази о коришћењу ресурса и места у локалној заједници за учење, истраживање и активности, односно развијање програма рада.  Представници ЛЗ иницирају различите активности и акције.  Стручњаци из локалне заједнице учествују у заједничком истраживању и учењу, у развијању програма, односно теме / пројекта на начин који је смислен деци.  Установа анализира, прати и документује ефекте сарадње са установама у локалној заједници и користи добијене податке као основу за планирање наредног циклуса сарадње (препоруке, веза са развојним планом и сл.). | УР:  Деца имају често прилике за учење ван простора вртића, у другим просторима и објектима у локалној заједници.  Као родитељ учествујем у посетама различитим местима у оквиру локалне заједнице (институције/локалитети).  Имао / имала сам прилику да предлажем коришћење ресурса у ЛЗ који су вези са актуелном темом / пројектом. | ИЛС:  Да ли сте учествовали у анализи ресурса локалне заједнице за учење, истраживање и реализацију других активности? Шта је та анализа показала?  Да ли сматрате да установа у довољној мери користи ресурсе локалне заједнице?  Како би се ресурси локалне заједнице могли боље користити?  Како у локалној заједници подстичете сарадњу институција, организација, удружења и сл. са установом? | Где сте све били у околини? Шта сте видели? Са ким сте причали? Шта ти се највише свидело?  Кога још срећете, с ким причате, радите нешто у вртићу (одрасли, деца)? Ко вам све долази у вртић? Одакле су они (шта раде)? Зашто долазе? |
| **3.1.5.** Новопридошлом особљу пружа се подршка у раду и прилагођавању на нову средину. | У документацији су видљиви кораци, процедуре и задужења у пружању  континуиране подршке новодошлим колегама (васпитачи, стручни сарадници, директор).  У установи је разрађен процес менторства кроз структуриран план рада актива ментора и приправника.  У оквиру увођења у посао приправника ментори пружају подршку за припрему испита за лиценцу. | УВ:  За новопридошле колеге организује се континуирана подршка (упознавање битних аспеката рада, почетно сналажење и прилагођавање, давање конструктивних предлога и сугестија о раду и договор о заједничким активностима, размена знања и искустава, разговор о интересовањима). | ИСС:  Како се пружа подршка новопридошлим колегама?  ИД:  Како се за новопридошле колеге организује континуирана подршка (упознавање битних аспеката рада, почетно сналажење и прилагођавање, давање конструктивних предлога и сугестија о раду и договор о заједничким активностима)?  Који су критеријуми за избор ментора?  Како се прати рад ментора? |  |

|  |
| --- |
| **СТАНДАРД 3.2. У установи се негује клима поверења и заједништва.** |

|  |  |  |  |  |
| --- | --- | --- | --- | --- |
| **ИНДИКАТОРИ** | **ЧЕК-ЛИСТА** – попуњава тим за самовредновање  ДА  НЕ  КОМЕНТАР | **УПИТНИК**  4 У ПОТПУНОСТИ СЕ СЛАЖЕМ  3 У ВЕЋОЈ МЕРИ СЕ СЛАЖЕМ  2 У МАЊОЈ МЕРИ СЕ СЛАЖЕМ  1 НЕ  0 НИЈЕ МИ ПОЗНАТО | **ФОКУС ГРУПА / ИНТЕРВЈУ СА ВАСПИТАЧИМА, РОДИТЕЉИМА, СТРУЧНИМ САРАДНИЦИМА, ДИРЕКТОРОМ** | **КОНСУЛТАЦИЈЕ СА ДЕЦОМ** |
| **3.2.1.** У установи се доследно поштују норме које се  односе на права и одговорности свих. |  | УВ:  У установи се ради на развоју сарадње и заједништва током свакодневног рада и путем организовања различитих догађаја у којима учествују сви.  У разматрању и доношењу одлука учествују сви запослени и, у складу са својим задужењима, преузимају одговорност за донете одлуке.  У установи се подстичу отворена комуникација, заједничко разумевање значења појмова, аргументовано изношење мишљења, иницијативе појединаца и тимова.  У установи се доследно предузимају мере у ситуацијама непоштовања норми.  УР:  У потпуности сам информисан о мојим правима и одговорностима, као и о правима и одговорностима запослених у вртићу.  У установи се поштују правила и процедуре које се односе на права и одговорности свих. | ФГВ:  Да ли се у установи мења постојећа структура (расподела запослених у тимовима, расподела задужења), у складу са анализом постојећег стања и потребама запослених? Ко и како иницира промену?  Како се мењају правила у установи? Ко и како учествује у промени неких правила, нпр. правила понашања? Да ли би требало нешто променити у начину на који су се до сада мењала правила? Шта би требало променити?  ФГР:  На који начин сте били упознати са правилима понашања у вртићу ?  Како се мењају правила у установи? Ко и како учествује у промени неких правила, нпр. правила понашања? Да ли би требало нешто променити у начину на који су се до сада мењала правила? Шта би требало променити? | Ко у вртићу одлучује шта ћете да радите? Да ли постоји још неко ко одлучује?  О чему ти одлучујеш?  Да ли ви имате ваша правила у групи? Ко их је донео / смислио (откуда баш таква)?  Шта се дешава када не поштујеш правила или их неко други не поштује? |
| **3.2.2.** Стручни  сарадник и  васпитач континуираним  заједничким  радом унапређују васпитно-образовни процес. | У плановима рада стручних сарадника и васпитача видљиви су различити облици сарадње стручних сарадника и васпитача (непосредна комуникација у васпитној групи и подршка деци, анализа и групна дискусија, размена стручних материјала, и сл.).  Постоје извештаји о реализацији различитих облика сарадње између стручних сарадника и васпитача. | УВ:  У развијању реалног програма (теме / пројекта), подршку ми пружа стручни сарадник.  Заједно са стручним сарадником преиспитујем квалитет реалног програма.  Сарадња са стручним са сарадником заснована је на узајамном  поверењу и уважавању и поштовању аутономије.  Имам подршку стручног сарадника када треба дефинисати / развијати мере индивидуализације за дете којем је потребна додатна подршка.  Имам подршку стручног сарадника приликом неког осетљивог индивидуалног разговора са родитељима / другим законским заступницима. | ИСС:  Како пружате подршку васпитачима у развијању реалног програма?  На који начин заједно са васпитачем преиспитујете квалитет реалног програма?  На који начин уважавате и подстичете аутономију васпитача и јачате његове компетенције током заједничког рада? |  |
| **3.2.3.** У установи постоји стална сарадња и размена искустава на нивоу установе / објекта / радних јединица. | Постоји редовно информисање о новинама и идејама на нивоу установе, у вртићима и радним јединицама.  Постоји редовна размена и дискусија о примерима из праксе и акционим истраживањима; о новинама и достигнућима у оквиру делатности ПВО у оквиру различитих облика интерног стручног усавршавања на нивоу установе, вртића и радних јединица .    У документима установе видљива је евиденција о међусобним посетама и заједничким активностима у установи и локалној заједници у којима учествују запослени из различитих вртића и радних јединица. | УВ:  Хоризонталне размене унутар установе се моделују и припремају у складу са специфичним потребама за подршком сваком вртићу  Рефлексивне активности, размена, промишљање и дефинисање и покретање промена се одвијају кроз личне увиде и на основу повратних информација добијених од колега, као и кроз размену и заједничко промишљање. | ФГВ:  О чему најчешће дискутујете када организујете размене и посете на нивоу установе, између вртића, током припрема, реализације посете и размене и након тога? Како изгледају те дискусије? Како се завршавају те дискусије?  Да ли су те размене значајне за Вас и због чега?  Како бирате теме за хоризонталну размену ? Како се припремате за те сусрете?  Можете ли навести активност или пројекат у којима учествује више вртића? Шта су биле тешкоће, а шта добити од таквог заједничког рада? За кога? Шта бисте променили? Да ли би се и на који начин могле унапредити размене?  Колико васпитача обично буде из сваког вртића? Како се одлучује / бира ко ће да буде учесник хоризонталне размене?  ИСС:  О чему најчешће дискутујете када организујете размене и посете на нивоу установе, између вртића/ радних јединица? Како изгледа дискусија? Како се завршавају дискусије?  Да ли су те размене значајне за Вас и због чега?  Како долазите до тема за хоризонталну размену?  Можете ли навести активност или пројекат у коме учествује више вртића?  Шта су биле тешкоће, а шта добити од таквог заједничког рада? За кога? | Када си у вртићу, да ли идеш у друге собе? Шта тамо радиш? Да ли се играш са децом из других група? Да ли деца из других соба долазе код вас? Где никада не идете / не идеш? Што ту не идете?  Са ким се у дворишту играш?  Да ли идете у јаслице? |
| **3.2.4.** У развијању и остваривању  визије развоја  установе уважавају се перспективе  свих учесника. |  | УР:  Предлози и идеје родитеља користили су се у развијању визије развоја установе.  Приликом развијања визије установе деца су била питана о томе какав вртић желе.  Установа подстиче и омогућава моје ангажовање у вртићу, чиме доприносим остваривању заједничке визије развоја установе.  У мојој установи током развијања и остваривања визије развоја установе постигнуто је заједничко разумевање и посвећеност свих учесника. | ФГВ:  Да ли вам је позната визија установе? Које вредности су у њој истакнуте?  На који начин се родитељи укључују у развијање визије и остваривање визије развоја?  Како у тим процесима учествују представници локалне заједнице?  Како учествују деца?  ИЛС:  Да ли је локална заједница била консултована приликом развијања и остваривања визије развоја установе? На који начин се то одвијало током развијања визије, а како током њеног остваривања ?  Како у тим процесима учествују представници локалне заједнице? | Да ли те је неко питао какав би вртић желео / желела? Са ким си причао / причала о томе?  Да ли си некад цртао / цртала вртић какав би желео / желела? |

|  |  |  |  |  |
| --- | --- | --- | --- | --- |
| **СТАНДАРД 3.3. У установи се развија култура самовредновања.** | | | | |
| **ИНДИКАТОРИ** | **ЧЕК-ЛИСТА** – попуњава тим за самовредновање  ДА  НЕ  КОМЕНТАР | **УПИТНИК**  4 У ПОТПУНОСТИ СЕ СЛАЖЕМ  3 У ВЕЋОЈ МЕРИ СЕ СЛАЖЕМ  2 У МАЊОЈ МЕРИ СЕ СЛАЖЕМ  1 НЕ  0 НИЈЕ МИ ПОЗНАТО | **ФОКУС ГРУПА / ИНТЕРВЈУ СА ВАСПИТАЧИМА, РОДИТЕЉИМА, СТРУЧНИМ САРАДНИЦИМА, ДИРЕКТОРОМ** | **КОНСУЛТАЦИЈЕ СА ДЕЦОМ** |
| **3.3.1.** Запослени преиспитују своје компетенције у  односу на улоге и одговорности  професије. | Запослени имају праксу преиспитивања сопствених компетенција и добијене увиде користе како би планирали лични професионални развој и унапређивање праксе.  У установи се негује модел „критичког пријатеља“. | УВ:  Познате су ми процедуре самовредновања и редовно учествујем у том процесу. | ФГВ:  Да ли су се током преиспитивања сопствених компeтенција променила нека ваша лична уверења и вредности? Опишите зашто и како се то десило.  Да ли сте током преиспитивања сопствених компетенција за развијање реалног програма дошли до нових увида о потребној подршци и следећим корацима у планирању личног професионалног развоја? Од кога бисте могли добити подршку за то? Опишите те процесе.  ИСС:  Која је Ваша улога у процесу самовредновања?  Да ли успевате и на који начин да све запослене укључите у овај процес?  Шта би требало променити / унапредити да самовредновање практичарима у Вашој установи буде смислено?  Како се одвија процес преиспитивања компетенција запослених? Шта је резултат тог процеса? |  |
| **3.3.2.** Васпитачи и стручни сарадници критички  сагледавају своју праксу кроз заједничка  истраживања и  процес  рефлексије. | Стручни сарадници и васпитачи заједно покрећу акциона истраживања на основу анализе праксе, уочених изазова и жељених праваца промене.  Стручни сарадник и васпитач користе резултате акционих истраживања да би унапредили сопствену праксу. | УВ:  Стручни сарадник и васпитач кроз дијалог, узајамно слушање, конструктивну комуникацију и критичко промишљање, постижу заједничко разумевање појава и процеса, процењују сопствену праксу и планирају промену (и прате развијање промене, евентуалне изазове и начине превазилажења). | ИСС:  Да ли организујте заједничка истраживања са васпитачима? Која заједника истраживања сте имали ове године? Ко је изабрао тему и како?  Како користите резултате истраживања?  Које сте промене покренули и шта сте из тога научили? Како покрећете промену? Са ким? |  |
| **3.3.3.** У установи се примењују  одговарајући  начини праћења и вредновања који доприносе бољем разумевању и развијању праксе. | Кроз документовање се прати развијање програма (тематски / пројектни портфолио) и учење и развој детета (дечији портфолио).  У праћењу остваривања програма учествују деца, породице, васпитачи и други учесници.  Видљиво је континуирано праћење учења и развоја сваког детета (белешке, записи, дечији продукти, закључци, препоруке), у циљу пружања подршке детету. | УР:  Могу да присуствујем свакодневним активностима у вртићу и о њима разговарам са васпитачима.  На посебно организованим сусретима (индивидуални разговори, отворена врата) разговарам са васпитачима о развоју свог детета и договарамо се о наредним корацима.  Са васпитачима свог детета редовно размењујем информације о његовом учењу и развоју. | ФГВ:  Како са стручним сарадницима пратите и преиспитујете кључне димензије програма (структурне и процесне): средину за учење, квалитет односа, заједничко учешће, инклузивност, сарадњу са породицом и локалном заједницом?  Које инструменте користите? Да ли сте учествовали у њиховој изради / избору?  Како се резултати преиспитивања користе за унапређивање праксе?  ИСС:  Како са васпитачима преиспитујете кључне димензије програма: средину за учење, квалитет односа, заједничко учешће, инклузивност, сарадњу са породицом и локалном заједницом?  Како се резултати тог преиспитивања користе за развијање праксе.  Опишите неку активност / акцију коју сте покренули као резултат преиспитивања праксе. | Да ли васпитачица пита шта би волео / волела да радиш, а шта не? Да ли онда можеш то да радиш или мораш да радиш оно што васпитачица каже? Да ли можеш сам / сама да кажеш васпитачици шта би волео / волела да радиш и ако те она не пита?  Можеш ли да нам покажеш своје цртеже? Који ти се највише свиђа? Зашто? Да ли си нешто мењао /мењала на свом цртежу? |
| **3.3.4** Учесници у животу и раду предшколске установе / вртића су мотивисани и активно учествују у процесу самовредновања. | Установа / вртић на смислен начин укључује децу у процес самовредновања.  Родитељи и представници локалне заједнице активно доприносе квалитету процеса самовредновања. |  | ФГВ:  Колико је за Вас лично значајан процес самовредновања?  На који начин Ви учествујете у том процесу?  Како укључујете децу?  Како укључујете родитеље?  Које користи видите од процеса самовредновања?  Како се запослени мотивишу да учествују у процесу самовредновања? |  |

|  |  |  |  |  |
| --- | --- | --- | --- | --- |
| **СТАНДАРД 3.4. Установа је место континуираних промена, учења и развоја.** | | | | |
| **ИНДИКАТОРИ** | **ЧЕК-ЛИСТА** – попуњава тим за самовредновање  ДА  НЕ  КОМЕНТАР | **УПИТНИК**  4 У ПОТПУНОСТИ СЕ СЛАЖЕМ  3 У ВЕЋОЈ МЕРИ СЕ СЛАЖЕМ  2 У МАЊОЈ МЕРИ СЕ СЛАЖЕМ  1 НЕ  0 НИЈЕ МИ ПОЗНАТО | **ФОКУС ГРУПА / ИНТЕРВЈУ СА ВАСПИТАЧИМА, РОДИТЕЉИМА, СТРУЧНИМ САРАДНИЦИМА, ДИРЕКТОРОМ** | **КОНСУЛТАЦИЈЕ СА ДЕЦОМ** |
| **3.4.1.** Установа је место заједничког учења са колегама, критичког  преиспитивања и вредновања  праксе вртића који се одвијају у планирано време. | Размена знања и искуства одвија се различитим нивоима – на нивоу васпитача у групи, запослених у вртићу, односно међу вртићима у установи.  Размена се одвија на унапред планираним састанцима, са унапред датим темама и временом за припрему.  Установа је иницијатор и организатор хоризонталног учења и повезивања са другим установама. | УВ:  Васпитачи континуирано и активно учествују у преиспитивању процеса и резултата рада кроз дискусију и дијалог, узајамне посете и заједничку рефлексију. | ИСС:  На који начин током године организујете преиспитивање квалитета програма који остварујете? Да ли то радите кроз вредновање реалног програма у његовим носећим димензијама?  Ко су учесници?  Да ли се хоризонтално учење организује са другим установама? Како и колико често се организује? Са којим предшколским установама се повезујете и због чега баш са њима?  Како се користе резултати преиспитивања праксе?  Ко и како иницира промену? Ко је све укључен? Како се тај процес одвија и завршава?  Шта је за Вас добит од хоризонталних размена? Зашто је то Вама важно?  Који је облик хоризонталног учења највише заступљен? |  |
| **3.4.2.** Васпитачи и стручни сарадници размењују  искуства и користе резултате  истраживања у  функцији развоја. | У установи се спроводе мини истраживања са циљем дубљег разумевања појединих аспеката праксе; организују се дискусије о резултатима у којима учествују сви васпитачи и сарадници.  Установа планира ситуације за учење и упознавање са  савременим тенденцијама у области ПВО, размену стручне литературе, искустава са семинара, конференција, округлих столова.  Установа подржава иницијативу практичара да присуствују стручном скупу, конференцији. |  | ФВ:  Да ли сте имали прилику да на стручним скуповима представите мини истраживање или пример инспиративне праксе?  Да ли у установи имате разрађене критеријуме за избор теме која ће бити представљена на стручном скупу? Ко о томе одлучује?  ИСС:  Да ли сте имали прилику да на стручним скуповима представите мини истраживање или пример инспиративне праксе?  Да ли у установи имате разрађене критеријуме за избор теме која ће бити представљена на стручном скупу? Ко о томе одлучује? |  |
| **3.4.3.** Планирање и реализација  стручног  усавршавања  остварује се на  основу анализе  потреба  запослених,  установе и  савремених токова образовног  система. | У планирању стручног усавршавања полази се од анализе остварености претходног плана, сагледаних потреба установе и запослених, деце и породица и савремених токова у теорији и пракси.    Установа иницира националне, регионалне и међународне програме и пројекте и у њима учествује. | УВ:  Лични планови стручног усавршавања су сачињени на основу процене сопствених компетенција и на основу потреба установе |  |  |

|  |  |  |  |  |
| --- | --- | --- | --- | --- |
| **СТАНДАРД 3.5. Установа заступа професионално јавно деловање и активизам у заједници.** | | | | |
| **ИНДИКАТОРИ** | **ЧЕК-ЛИСТА** – попуњава тим за самовредновање  ДА  НЕ  КОМЕНТАР | **УПИТНИК**  4 У ПОТПУНОСТИ СЕ СЛАЖЕМ  3 У ВЕЋОЈ МЕРИ СЕ СЛАЖЕМ  2 У МАЊОЈ МЕРИ СЕ СЛАЖЕМ  1 НЕ  0 НИЈЕ МИ ПОЗНАТО | **ФОКУС ГРУПА / ИНТЕРВЈУ СА ВАСПИТАЧИМА, РОДИТЕЉИМА, СТРУЧНИМ САРАДНИЦИМА, ДИРЕКТОРОМ** | **КОНСУЛТАЦИЈЕ СА ДЕЦОМ** |
| **3.5.1.** Запослени су ангажовани на  промоцији вртића у складу са принципима професије како би допринели његовој видљивости у заједници. | Запослени промовишу значај предшколског васпитања и делатност установе кроз различите активности у локалној заједници (пројекти, трибине, манифестације).  Активности установе промовишу се на локалним и националним медијима, друштвеним мрежама, уз поштовање етичког кодекса професије. | УР:  Установа организује активности (пројекте, трибине, манифестације) којима се промовише подршка породици и деци и значај предшколског васпитања уопште. | ИЛС:  Које врсте активности у локалној заједници организује установа да би промовисала значај предшколског васпитања и подршке породици и деци? |  |
| **3.5.2.** Установа  сарађује са  основним школама на нивоу вртића / групе у циљу остваривања континуитета  дечјих искустава. | У установи се развија целовит приступ прелазу детета у основну школу који обухвата планирање, сарадњу и комуникацију између деце, родитеља, васпитача, других запослених у ПУ и школи.  Вртић сарађује са школом кроз узајамне посете, организовање заједничких активности и акција, пројекте, програме које повезују практичаре (васпитачи, учитељи, наставници), децу и родитеље.  Остварују се узајамне стручне посете и размене информација између вртића и школа ди би се обезбедио лакши прелазак деце у школу (усклађивање физичког окружења, стила комуникације и педагошког приступа).  Установа израђује план транзиције за децу којој је такав вид подршке потребан. | УР:  Установа планира и остварује сарадњу са школом у којој су укључени васпитачи, наставници, деца и родитељи. | ИСС:  Каква је Ваша улога у остваривању сарадње између установе и школе?  Како бисте проценили квалитет и обим сарадње?  Како би сарадња требало да изгледа, шта бисте променили?  Како у сарадњи са школама доприносите остваривању континуитета дечјих искустава при прелазу у ОШ?  Ко има иницијативу у сарадњи ПУ и ОШ?  ФГР:  Да ли сте и на који начин учествовали у сарадњи између ПУ и ОШ у циљу остваривања континуитета дечјих искустава?  Са ким сте разговарали приликом планирања преласка вашег детета у ОШ? О чему сте разговарали?  Која подршка би Вам била значајна при преласку вашег детета из вртића у школу? | Да ли си у твом вртићу или школи причао / причала са другарима који иду у школу? О чему сте причали?  Да ли вас је неко водио у посету школи? Шта сте тамо радили? Шта сте видели? Кога сте још упознали? Да ли вас је неко нешто питао? Шта?  Да ли су деца из школе и учитељи долазили код вас у вртић? Шта сте тада радили? |
| **3.5.3.** Установа  сарађује са други установама, релевантним институцијама,  организацијама и удружењима. | Установа током године остварује различите видове сарадње и размене са другим установама / институцијама / организацијама у складу са програмским приоритетима и актуелним пројектима.  Установа у партнерству са другим установама планира и укључује се у домаће и међународне пројекте. |  | ФГР:  Да ли Вам је познато да ли је вртић укључен у неки домаћи или међународни пројекат? Шта знате о том пројекту? Ко Вас и како информише о пројектима? Да ли је неко од родитеља био укључен у пројекте? На који начин?  Да ли вртић огранизује посете деци из других вртића и да ли у вртић долазе деца из других вртића?  Са којим установама, институцијама и удружењима вртић сарађује? Како изгледа та сарадња?  ИЛС:  Да ли Вам је познато да је вртић укључен у неки домаћи или међународни пројекат? Шта знате о том пројекту?  Да ли вртић огранизује посете деци из других вртића и да ли у вртић долазе деца из других вртића?  Са којим установама, институцијама и удружењима вртић сарађује? Како изгледа та сарадња? |  |
| **3.5.4.** Установа  иницира и/или учествује у  различитим акцијама у  локалној заједници у циљу заступања и промовисања  права детета. | Установа континуирано, плански и системски ради на промовисању права детета кроз различите иницијативе и активности. | УР:  Установа континуирано промовише права детета у локалној заједницикроз различите иницијативе. | ИЛС:  Како установа промовише права детета у локалној заједници? | Да ли знаш која су твоја права? Да ли можеш да набројиш нека од њих?  Да ли си разговарао / разговарала са неким у вртићу о својим правима? О чему сте разговарали? |