**Област 3**

**Консултовање са децом**

Консултовање са децом треба осмислити тако да се обезбеди подстицајна и пријатна атмосфера, која ће допринети да деца буду опуштена и отворена и имају довољно времена за разговор. Током консултовања, које се може организовати у више наврата, треба користити разговор, цртање, игру, показивање одређених предмета и простора као алате за успостављање подстицајне интеракције.

|  |  |  |
| --- | --- | --- |
|  | **Питања** | **Одговори и коментар** |
| **3.1. Установа подстиче професионалну комуникацију.** | | |
| 3.1.4 | 1. Где сте све били у околини? Шта сте видели? Са ким сте причали? Шта ти се највише свидело? 2. Кога још срећете, с ким причате, радите нешто у вртићу (одрасли, деца)? Ко вам све долази у вртић? Одакле су они (шта раде)? Зашто долазе? |  |
| **3.2. У установи се негује клима поверења и заједништва.** | | |
| **3.2.1.** | 1. Ко у вртићу одлучује шта ћете да радите? Да ли постоји још неко ко одлучује? 2. О чему ти одлучујеш ? 3. Да ли ви имате ваша правила у групи? Ко их је донео / смислио (откуда баш таква?) 4. Шта се дешава када не поштујеш правила или их неко други не поштује? |  |
| **3.2.3.** | 1. Када си у вртићу, да ли идеш у друге собе? Шта тамо радиш? Да ли се играш са децом из других група? Да ли деца из других соба долазе код вас? Где никада не идете/ не идеш? Што ту не идете? 2. Са ким се у дворишту играш? 3. Да ли идете у јаслице? |  |
| **3.2.4.** | 1. Да ли те је неко питао какав би вртић желео / желела? Са ким си причао / причала о томе? 2. Да ли си некад цртао / цртала вртић какав би желео / желела? |  |
| **3.3. У установи се развија култура самовредновања.** | | |
| 3.3.3. | 1. Да ли васпитачица пита шта би волео / волела да радиш, а шта не? Да ли онда можеш то да радиш или мораш да радиш оно што васпитачица каже? Да ли можеш сам /сама да кажеш васпитачици шта би волео / волела да радиш и ако те она не пита? 2. Можеш ли да нам покажеш своје цртеже? Који ти се највише свиђа? Зашто? Да ли си нешто мењао / мењала на свом цртежу? |  |
| **3.5. Установа заступа професионално јавно деловање и активизам у заједници.** | | |
| 3.5.2. | 1. Да ли си у твом вртићу или школи причао / причала са другарима који иду у школу? О чему сте причали? 2. Да ли вас је неко водио у посету школи? Шта сте тамо радили? Шта сте видели? Кога сте још упознали? Да ли вас је неко нешто питао? Шта? 3. Да ли су деца из школе и учитељи долазили код вас у вртић? Шта сте тада радили? |  |
| 3.5.4. | 1. Да ли знаш која су твоја права? Да ли можеш да набројиш нека од њих? 2. Да ли си са неким у вртићу разговарао / разговарала о својим правима? О чему сте разговарали? |  |