**Област 3**

**Интервју са стручним сарадником**

Ово је листа питања које чланови тима постављају стручном сараднику. Уобичајена пракса је да један члан тима води један разговор и при томе бележи или, уз дозволу саговорника, снима одговоре. Кроз интервју би требало да се добију подаци о комплекснијим појавама које није могуће уочити посматрањем или анализом документације. Такође, интервјуи дају податке о показатељима које желимо да сагледамо из више перспектива.

|  |  |  |  |
| --- | --- | --- | --- |
|  | **Питање** | **Одговори и коментар** | |
|
| **3.1. Установа подстиче професионалну комуникацију.** | | | |
| 3.1.2  . | 1. Како у Вашој установи / вртићу васпитачи користе различите дигиталне технологије (сајт, електронску пошту, друштвене мреже, апликације, итд.) за међусобно информисање и комуникацију са родитељима, представницима локалне заједнице и другим актерима? 2. Како Ви користите различите дигиталне технологије? 3. Како користите различитe онлајн платформe за учење, размену и даљи професионални развој? 4. Како установа упознаје родитеље са недостацима и опасностима на које деца могу наићи приликом неадекватне употребе дигиталних технологија, као и са предностима коришћења дигиталних технологија у функцији дечјег учења и развоја? |  | |
| **3.1.3** | 1. Како се расподељују задужења и одговорности у тиму? Ко то ради? Да ли су задаци равноправно распоређени у тиму? Да ли је ангажовање чланова равномерно распоређено? Са којима изазовима се суочавате приликом поделе задатака и ангажовања чланова? Како се осигурава континуитет у раду тима? 2. Како се доносе одлуке о важним питањима у стручним телима и органима? 3. Ко је задужен да информише запослене о смерницама и препорукама донетим на стручним органима и телима ? Како се одвија то информисање? Ко прати њихову примену? |  | |
| 3.1.5 | Како се пружа подршка новопридошлим колегама? |  | |
| **3.2. У установи се негује клима поверења и заједништва.** | | | |
| 3.2.2 | 1. Како пружате подршку васпитачима у развијању реалног програма? 2. На који начин заједно са вапитачем преиспитујете квалитет реалног програма? 3. На који начин уважавате и подстичете аутономију васпитача и јачате његове компетенције током заједничког рада? | |  |
| 3.2.3 | 1. О чему најчешће дискутујете када организујете размене и посете на нивоу установе, између вртића / радних јединица? Како изгледа дискусија? Како се завршавају дискусије? 2. Да ли су те размене значајне за Вас и због чега? 3. Како долазите до тема за хоризонталну размену? 4. Можете ли навести активност или пројекат у коме учествује више вртића? Шта су биле тешкоће, а шта добити од таквог заједничног рада? За кога? | |  |
| **3.3. У установи се развија култура самовредновања.** | | | |
| 3.3.1 | 1. Која је Ваша улога у процесу самовредновања? 2. Да ли успевате и на који начин да све запослене укључите у овај процес? 3. Шта би требало променити / унапредити да самовредновање практичарима у Вашој установи буде смислено? 4. Како се одвија процес преиспитивања компетенција запослених? Шта је резултат тог процеса? | |  |
| 3.3.2 | 1. Да ли организујте заједничка истраживања са васпитачима? Која заједника истраживања сте имали ове године? Ко је изабрао тему и како? 2. Како користите резултате истраживања? Које сте промене покренули и шта сте из тога научили? Како покрећете промену? Са ким? | |  |
| 3.3.3. | 1. Како са васпитачима преиспитујете кључне димензије програма: средину за учење, квалитет односа, заједничко учешће, инклузивност, сарадњу са породицом и локалном заједницом? 2. Како се резултати тог преиспитивања користе за развијање праксе? 3. Опишите неку активност / акцију коју сте покренули као резултат преиспитивања праксе. | |  |
| **3.4. Установа је место континуираних промена, учења и развоја.** | | | |
| 3.4.1.  . | 1. На који начин током године организујете преиспитивање квалитета програма који остварујете? Да ли то радите кроз вредновање реалног програма у његовим носећим димензијама? 2. Ко су учесници? 3. Да ли се хоризонтално учење организује са другим установама? Како и колико често се организује? Са којим предшколским установама се повезујете и због чега баш са њима? 4. Како се користе резултати преиспитивања праксе? 5. Ко и како иницира промену? Ко је све укључен ? Како се тај процес одвија и завршава? 6. Шта је за Вас добит од хоризонталних размена? Зашто је то Вама важно? 7. Који је облик хоризонталног учења највише заступљен? | |  |
| 3.4.2 | 1. Да ли сте имали прилику да на стручним скуповима представите мини истраживање или пример инспиративне праксе? 2. Да ли у установи имате разрађене критеријуме за избор теме која ће бити представљена на стручном скупу? Ко о томе одлучује? | |  |
| **3.5. Установа заступа професионално јавно деловање и активизам у заједници.** | | | |
| **3.5.2.** | 1. Каква је Ваша улога у остваривању сарадње између установе и школе? 2. Како бисте проценили квалитет и обим сарадње? 3. Како би сарадња требало да изгледа? Шта бисте променили.? 4. Како у сарадњи са школама доприносите остваривању континуитета дечјих искустава при прелазу у ОШ? 5. Ко има иницијативу у сарадњи ПУ и ОШ? | |  |